So uitgehonger vir mag is die DA dat hy selfs met sy grootste vyande in die bed geklim het. Politieke hoereerdery, het ’n ANC-leier dit nou die dag genoem.
Om te dink die DA het in sy stryd om teen 2019 reeds die land oor te neem, selfs met sy antipool, die EFF, in die bed geklim om beheer oor die Metro’s te verkry.
Tog is dit vreemd dat die einste Mmusi (my hof toe geneem het nie) Maimane nog nie vir Julius Malema hof te gesleep het oor sy uiters revolusionêre uitsprake oor grond en die Afrikaner nie.
In die Karoo het die DA die vermetelheid gehad om selfs met die ANC se afskilfering – die Karoo-gemeenskapsinisiatief (KGI) hand om die blaas te loop.
En hier gaan dit veral om die teenkanting teen die individu – die leiers van die ANC en ander partye soos Icosa.
Vreemd genoeg het James Selfe, DA-voorsitter van die Federale Raad, reeds in die eerste week ná die verkiesing gesê die DA gaan sy raadslede hier ondersoek. Ook die ANC sou optree, maar dit grens net aan politieke huigelary, want in Icosa het die DA en ANC ’n gesamentlike vyand.
Soos dit tereg ook in ’n vorige rubriek uitgewys is, is die DA besig om selfs “kwotas” te gebruik ten einde die swart majority oor te wen. Magsbeheptheid.
En tog help die politieke inploffing van die ANC juis die DA aansienlik. Dit is waarom hy die oorhand oor talle metro’s gekry het.
Wel, wie kan met die DA stry dat dit ’n bloudruk is sodat Helen Zille of dalk net Maimane Suid-Afrika uiteindelik uit die Uniegebou sal laat regeer?